EkBass/fiwiki-20250220-pages-articles huggingface dataset:
Sakari Pehkonen

Sakari Pehkonen (s. 30. huhtikuuta 1966 Helsinki) on suomalainen pääsarjauransa lopettanut koripalloilija. Hänet valittiin vuoden koripalloilijaksi vuonna 1987 ja SM-sarjan vuoden pelaajaksi kaudella 1988. Pehkonen pelasi urallaan 44 nuorten maaottelua ja 153 aikuisten maaottelua. == Ura == Pehkonen on Espoon Palloseuran kasvatti, mutta hän debytoi SM-sarjassa Helsingin NMKY:n joukkueessa kaudella 1983–1984, jolloin hän teki 9,2 pistettä ja otti 3,4 levypalloa ottelua kohden. Hän pelasi seurassa vuoteen 1990 asti, jonka aikana hän voitti neljä Suomen-mestaruutta. Vuosiksi 1990–1992 Pehkonen siirtyi pelaamaan Panttereihin, joissa hän voitti Suomen cupin vuonna 1991. Pisteiden valossa kausi 1991–1992 oli hänen parhaansa (23,2) ja kauden jälkeen hän siirtyikin Belgiaan, jossa hän pelasi joulukuuhun 1993 asti. Kauden 1993–1994 lopun Pehkonen pelasi Suomessa Forssan Alussa. Kaudet 1994–1996 Pehkonen edusti kotimaassa Tapiolan Honkaa mutta siirtyi jälleen kaudeksi 1996–1997 Belgiaan. Yhden kauden jälkeen hän palasi kotimaahan ja edusti vielä neljän pelikauden ajan SM-sarjassa Torpan Poikia sekä Espoon Honkaa. Pehkonen päätti pääsarjauransa kaudella 2000–2001, jolloin Honka voitti SM-kultaa. Elokuussa 2017 Pehkonen nimettiin Suomen koripallon Hall of Fameen. == Saavutukset == * SM-kultaa 1984, 1985, 1987, 1989, 1998 ja 2001 * SM-hopeaa 1988, 1992 ja 2000 * SM-pronssia 1986, 1990, 1996 ja 2000 * Suomen cup- mestaruus 1991 == Katso myös == * Luettelo 5 000 pistettä saavuttaneista Korisliiga-pelaajista * Luettelo 2 000 levypalloa saavuttaneista Korisliiga- pelaajista * Luettelo 1 000 pistettä Suomen koripallomaajoukkueessa tehneistä pelaajista == Lähteet == == Aiheesta muualla == * Korisliigan pelaajaprofiili |- Luokka:Suomalaiset koripalloilijat Luokka:Vuonna 1966 syntyneet Luokka:Elävät henkilöt
Mithridates II (Parthia)

Mithridates II Suuri (nimi myös muodossa Mithradates II eli Arsakes VIII) oli Parthian kuningas vuosina 123 eaa. – 87 eaa. Parthian valtion sisäisestä kehityksestä tiedetään hyvin vähän, koska roomalaisten tekemät muistiinpanot käsittelevät lähinnä Parthian suhteita muihin maihin. On kuitenkin päätelty, että valtakuntaa rasittivat toistuvasti kuninkaanmurhat, veljesmurhat, vastakuninkaat ja vasallikapinat. Niinpä Mithridates kukisti vasallinsa Babylonian satraapin, joka oli kapinoinut kuningasta vastaan. Valtio keski kuitenkin 475 vuotta 100-luvun puoliväliin jaa. Idässä Mithridates kukisti skyytit ja ajoi heidät Oxus-joen taakse. Noin vuonna 115 eaa. Mithridateen luokse saapui Kiinan keisarin lähetystö. Hän sopi kiinalaisten kanssa kauppatavaroiden vapaasta kulusta Pathian valtakunnan läpi. Hallituskautensa aikana Mithridates yhtenäisti ja organisoi valtakuntaansa. Hänen kuolemansa jälkeen vuonna valtakunta vajosi sekasortoon ja valtaistuinriitoihin. == Lähteet == * Luokka:Parthian kuninkaat Luokka:Ennen ajanlaskun alkua syntyneet Luokka:Ennen ajanlaskun alkua kuolleet
Akroterion

Akroterion (, ’huippu’; ) on antiikin kreikkalaisessa arkkitehtuurissa ja yleisesti klassista arkkitehtuuria edustavissa rakennuksissa päätykolmion kulmissa käytetty koriste, joka on yleensä palmetinmuotoinen, mutta voi esittää myös ihmis- tai eläinfiguuria. Katon reunoilla akroterion-koristeita vastaavat antefiksit. == Lähteet == == Aiheesta muualla == Luokka:Klassisen arkkitehtuurin käsitteet Luokka:Kreikankieliset sanat ja sanonnat
Japaninhumala

Japaninhumala (Humulus japonicus, syn. Humulus scandens) on hamppukasveihin kuuluva köynnöskasvilaji. Japaninhumala voi kasvaa yhdessä kasvukaudessa yli kymmenmetriseksi köynnökseksi. Sen lehdet ovat viisisormiset. Varressa on alaspäin osoittavia piikkejä.vieraslajit.fi == Haitallisena vieraslajina == Itä-Aasiasta kotoisin oleva japaninhumala leviää muun muassa Euroopassa ja Pohjois-Amerikassa haitallisena tulokaslajina. Se on Euroopan unionissa luokiteltu koko unionin kannalta haitalliseksi vieraslajiksi, jonka maahantuonti, kasvatus ja hallussapito on kielletty.Invasive == Lähteet == Luokka:Humalat
Scalable Link Interface

Scalable Link Interface, lyhyemmin SLI, on Nvidian kehittämä näytönohjainliitäntä, joka mahdollistaa jopa neljän näytönohjaimen liittämisen rinnakkain tuomaan lisää laskentatehoa. 3dfx esitteli SLI-tekniikan nimellä Scan-Line Interleave technology vuonna 1998. Nvidia osti konkurssiin ajautuneen 3dfx:n ja esitteli SLI:n uudelleen nimellä Scalable Link Interface vuonna 2004. Nvidian lähestymistapa lisäsi 3dfx:n käyttämän scan-line renderöinnin rinnalle tuen split-frame (SFR) ja alternate-frame (AFR) -renderöintitavoille. Kun PCI -Express tuli näytönohjaimien liitäntätavaksi, Nvidia ryhtyi hyödyntämään ominaisuutta uusissa, GeForce 6xxx -sarjan näytönohjaimissaan. Ensimmäisen sukupolven SLI vaati näytönohjaimilta lähes täydellistä yhteneväisyyttä. Tämä ominaisuus otettiin käyttöön vuonna 2004. Myöhemmin tämä rajoitus on pystytty osittain kiertämään: nykyään voi kahden eri valmistajan näytönohjain toimia SLI tilassa, jolloin käytetään hitaamman näytönohjaimen kellotaajuuksia molemmissa. Näytönohjainten muistimäärän pitää olla sama ja niiden grafiikkaprosessoreiden pitää olla samaa sukupolvea. Esimerkiksi G80 ja G92 eivät toimi yhdessä. G80 ja G80 toimivat yhdessä, kuten G92 ja G92 grafiikkapiirilliset näytönohjaimet. Näytönohjainten valmistajalla ei ole vaikutusta, esimerkiksi Asuksen, ja Club 3D:n näytönohjaimet toimivat yhdessä, mikäli grafiikkapiirit ovat molemmissa samat ja emolevy tukee SLI tilaa. Sli jakaa piirrettävän datan kahdelle/kolmelle näytönohjaimelle rinnakkain. Optimaalisessa tilanteessa SLI kykenee lähes kaksinkertaistamaan tuotettavien pikseleiden määrän. SLI mahdollistaa eri tapoja jakaa työ korttien välillä: *Split Frame Rendering (SFR) joka analysoi renderöitävän kuvan vaatiman työn määrän, ja jakaa työn tasan molempien korttien välille. *Alternate Frame Rendering (AFR) *SLI Antialiasing == 2 GPU:ta yhdellä näytönohjaimella == Helmikuussa 2005 Gigabyte Tecnology julkaisi GV-3D1 - koodinimellisen näytönohjaimen. Näytönohjain oli sama, kuin GeForce 6600 -sarjan muutkin näytönohjaimet, mutta siinä oli kaksi GPU:ta.http://www.hardcoreware.net/reviews/review-262-1.htm Näytönohjain ei ollut suuri myyntimenestys, sillä alkuvaiheessa sitä oli mahdollista käyttää vain Gigabyten omissa emolevyissä. Maaliskuussa 2006 Asus toi markkinoille N7800 GT dual -näytönohjaimen, joka oli vastaavanlainen mutta toimi vain Nvidian NForce 4 -sarjan emolevyillä. Nvidian 9000-sarjan lippulaiva GeForce 9800 GX2 sisältää myös kaksi sisäistä grafiikkasuoritinta, ja tämän lisäksi tukee quad-SLI -liitäntää, joka mahdollistaa kahden (4 ytimen) rinnakkaisen näytönohjaimen käytön. Lucid Hydra piirillä kyetään toistaiseksi kiertämään crossfiren ja SLIn rajoitukset sekä tasaamaan korttien välistä kuormaa.http://pcper.com/article.php?aid=785 Tämä saattaa tarkoittaa crossfiren ja SLIN aikakauden päättymistä. == Lähteet == Luokka:Väylät ja liitännät Luokka:Näytönohjaimet Luokka:Nvidia
Allan Tolvanen

Allan Edvin Tolvanen (26. heinäkuuta 1900 Viipuri – 7. syyskuuta 1982) oli suomalainen näytelmäkirjailija. == Teoksia == * Kadonnut rannerengas : 1-näyt. huvinäytelmä. Kauppakirjapaino, Viipuri 1933. * Missä olit viime yönä? : 1-yksinäytöksinen huvinäytelmä. Kauppakirjapaino, Viipuri 1934. * Vuonna 2000. Yksinäytöksinen huvinäytelmä, WSOY:n näytelmäsarja n:o 139. WSOY 1935. == Lähteet == * Suomen kirjailijat -tietokanta . Hakusivu. Käyttäjätunnuksella. * Kotimaiset fantasia- ja scifi-kirjailijat 1887–2005 Luokka:Suomalaiset näytelmäkirjailijat Luokka:Vuonna 1900 syntyneet Luokka:Vuonna 1982 kuolleet
Erkki Levanto

Erkki Theodor Levanto (sukunimi vuoteen 1907 Levander; 9. marraskuuta 1891 Vaasa - 8\. syyskuuta 1954 Helsinki)Kuolinilmoitus, Professori Erkki Theodor Levanto, Helsingin Sanomat, 1954, No 243, sivu 3, julkaistu 10.9.1954 oli suomalainen filosofian tohtori ja kirjailija. Hän käytti myös nimimerkkiä E. Spider. Suomen Kirjailijat 1945–1980, Spider, E., sivu 651, toimittajat Maija Hirvonen, Hannu Launonen, Anna Nybondas, Inger Bäcksbacka, Suomalaisen Kirjallisuuden Seuran toimituksia 402, Helsinki 1985 Levanto tuli ylioppilaaksi Hämeenlinnan lyseosta vuonna 1910. Hän valmistui filosofian kandidaatiksi 1915 ja lisensiaatiksi 1942. Hän toimi fysiikan opettajana Helsingin suomalaisessa yhteiskoulussa vuosina 1919–1927 sekä matematiikan ja fysiikan opettajana Kadettikoulussa ja merisotakoulussa 1928–1942. Professorin arvonimen hän sai vuonna 1952. Levannon vanhemmat olivat rovasti Mikko Arthur Levander ja Amanda (o.s. Filander). Puoliso oli Hilja Dagmar (o.s. Toivonen) vuodesta 1916. == Teoksia == * Interferometrische Untersuchungen über die Kapillardepression des Quecksilbers und die Messgenauigkeit des Quecksilberbarometers, väitöskirja. Suomalainen tiedeakatemia, Helsinki 1941 * Kalamiehen käsikirja, tekijät Erkki Levanto ja Yrjö Ylänne. Otava 1948, 2. uusittu painos 1956 * Erämetsän lumoissa : poikien metsästysseikkailuja, kuvittanut Risto Mäkinen. Otava 1952 * A new normal barometer, Helsingin yliopisto, Meteorologian laitos 76. Suomalainen tiedeakatemia, Helsinki 1955 Nimimerkillä E. Spider: * Atomivene Aave, seikkailuromaani, kuvittanut Risto Mäkinen. Otava 1946 * Kultaisen taljan laakso, seikkailuromaani, kuvittanut Poika Vesanto. Otava 1948 == Lähteet == * Suomen kirjailijat tietokanta * Kotimaiset fantasia- ja scifi-kirjailijat 1887-2005 === Viitteet === Luokka:Suomalaiset kirjailijat Luokka:Suomalaiset professorit Luokka:Vuonna 1891 syntyneet Luokka:Vuonna 1954 kuolleet
Niilo Tahkolahti

Niilo Erland Tahkolahti (5. tammikuuta 1900 Helsinki - 27\. lokakuuta 1976 Helsinki) oli suomalainen kirjailija. == Teoksia == * Mainoshuijari : kaksinäytöksinen hupailu. Tammi 1945 * Onnen raha ynnä muita satuja, kuvittanut Brita Lemström. Tammi 1945 * Wan-King, tahtonsa herra : poikien seikkailukertomus vuodelta 2007, Poikien sininen sarja 16. Kansankirja, Helsinki 1947 * Kaksin aina kaunihimpi, laatineet Kaarlo Mantere, Lasse Marttinen ja Niilo Tahkolahti, kuvittanut Pauli Soisalo. Mantere, Helsinki 1948 == Lähteet == * Suomen kirjailijat tietokanta * Kotimaiset fantasia- ja scifi-kirjailijat 1887-2005 Luokka:Suomalaiset kirjailijat Luokka:Vuonna 1900 syntyneet Luokka:Vuonna 1976 kuolleet
Hans Binder

Hans Binder (s. 12. kesäkuuta 1948 Zell am Ziller, Innsbruck) on itävaltalainen entinen Formula 1 -kuljettaja, joka kilpaili Ensign-, Wolf-, Surtees- ja ATS-talleissa. Hän voitti Euroopan Formula Ford -mestaruuden 1972 ja siirtyi Formula 2 -sarjaan vuonna 1976. Samana vuonna hän osallistui myös Itävallan ja Japanin Grand Prix'hin. Vuonna 1977 hän siirtyi Surtees-talliin ja kilpaili myös kolme kertaa ATS-tallin autolla. Binder oli Hollannin GP:ssä kahdeksas, joka oli hänen uransa paras sijoitus. Hän palasi Surteesille ennen kauden loppua. Vuonna 1978 hän karsiutui kotikisastaan ATS:llä ja katosi sen jälkeen F1-näyttämöltä. Hän on moottoriurheilija René Binderin setä. == Lähteet == == Aiheesta muualla == *http://www.statsf1.com/en/hans-binder.aspx Luokka:Itävaltalaiset Formula 1 -kuljettajat Luokka:Vuonna 1948 syntyneet Luokka:Elävät henkilöt
Roderick MacKinnon

Roderick MacKinnon (19. helmikuuta 1956, Burlington, Massachusetts) on yhdysvaltalainen neurobiologi. Hän sai Nobelin kemianpalkinnon vuonna 2003 kaliumionikanavien tutkimisesta. MacKinnon jakoi palkinnon Peter Agren kanssa.Roderick MacKinnon Encyclopedia Britannica MacKinnon opiskeli aluksi Massachusettsin yliopistossa Bostonissa. Vuoden jälkeen hän siirtyi Brandeisin yliopistoon syventämään tieteiden opiskeluaan. Siellä hän suoritti alemman korkeakoulututkinnon biokemiassa vuonna 1978 opiskellessaan kalsiumin kulkeutumista solukalvon läpi Christopher Millerin laboratoriossa. Brandeisissa MacKinnon myös tapasi tulevan vaimonsa Alice Leen. Valmistuttuaan Brandeisin yliopistosta MacKinnon siirtyi Tuftsin yliopistoon opiskelemaan lääketiedettä. Hän sai lääketieteen tohtorin arvon vuonna 1982. Lääketieteellinen ura ei kuitenkaan tyydyttänyt häntä ja hän palasi takaisin Brandeisin yliopistoon vuonna 1986. Vuonna 1989 hän siirtyi apulaisprofessoriksi Harvardin yliopistoon, jossa hän tutki kaliumionikanavien aktiivisuutta erityisellä skorpionin myrkystä tehdyllä aineella. Samalla hän tutustui röntgenkristallografiaan. Vuonna 1996 MacKinnon siirtyi Rockefeller- yliopistoon professoriksi ja molekylaarisen neurobiologian ja biofysiikan laboratorion johtajaksi. Siellä hän aloitti tutkimaan kaliumkanavien kemiallista rakennetta. Ennen MacKinnonin tutkimuksia kanavien tavasta siirtää ioneja oli vain spekulaatioita. Vuonna 1998 hänen onnistui kollegoineen selvittää kaliumionikanavien kolmiulotteinen rakenne bakteereista röntgensädekristallografian avulla ja selittää sen avulla proteiinin selektiivisyys. Proteiini päästää lävitseen vain kaliumin mutta ei pienemmän natriumin ioneita. MacKinnon on saanut lukuisia tunnustuksia työstään. == Lähteet == == Aiheesta muualla == *MacKinnonin omaelämäkerta Nobel-säätiön sivuilla Luokka:Nobelin kemianpalkinnon saajat Luokka:Yhdysvaltalaiset neurotieteilijät Luokka:Vuonna 1956 syntyneet Luokka:Elävät henkilöt
Lohjan aseman vesitorni

Lohjan aseman vesitorni Lohjalla valmistui vuonna 1966 silloisen Lohjan maalaiskunnan alueelle. Tornin vesitilavuus on 1 000 kuutiometriä ja sen suunnitteli Vesi-Hydro. Vesitornin peruskorjaus tehtiin 2016. Tornissa oli alusta alkaen säiliöosan alapuolella kahvilatila, jossa oli runsaat 20 asiakaspaikkaa. Kahvilatoiminta loppui 1990-luvulla, kun uutta yrittäjää ei enää löytynyt ja tilat ovat rapistuneet. Tornikahvilan hätäpoistumistiet eivät myöskään ole nykyvaatimusten mukaiset. Kahvilatilat sijaitsivat 20 metrin korkeudessa maanpinnasta. Vesitornin ylätasanne on noin 32 metrin korkeudella maanpinnasta. Tähtitieteellinen yhdistys Lohjan Ursa ry pystytti vuonna 1987 vesitornin huipulle kevytrakenteisen tähtitornin Ursa Minorin. Vesitornin päällä oleva tähtitorni oli suosittu suhteellisen vähäisen valosaasteen vuoksi. Tähtitorni poistettiin lopullisesti käytöstä vesitornin remontin yhteydessä keväällä 2016. Lohjalla on kaksi muutakin vesitornia, nimittäin Virkkalan ja Lohjan keskustan vesitornit. == Lähteet == Luokka:Suomen vesitornit Lohjan vesitorni
Maaliskuun manifesti

Maaliskuun manifesti eli Julistuskirja Suomen Suuriruhtinaanmaan valtiosäännön vakuuttamisesta sekä jälleen saattamisesta täysin toteutetuksi (AsK 20/1917) oli Venäjän väliaikaisen hallituksen antama säädös, joka päätti Suomen suuriruhtinaskunnassa toisen sortokauden. Manifesti annettiin helmikuun vallankumouksen jälkeen 20. maaliskuuta 1917, ja siinä määrättiin kumottaviksi vuoden 1890 postimanifesti, vuoden 1899 helmikuun manifestin perussäännökset (ei tosin itse manifestia), vuoden 1908 esittelyjärjestys sekä vuoden 1910 laki yleisvaltakunnallisesta lainsäädännöstä ja annettiin Suomen senaatille toimeksianto kumota muitakin vanhoja määräyksiä. Manifestissa myös luvattiin myöntää poliittinen amnestia ja kutsua vuodesta 1914 hajalla ollut eduskunta koolle sekä antaa sille esitys uudeksi hallitusmuodoksi, jolla määriteltäisiin Suomen ja Venäjän suhteet. Säädöstä nimitetään yleisesti manifestiksi, koska sen ruotsinkielinen otsikko kuuluu: "Manifest angående bekräftande af Storfurstendömet Finlands konstitution samt om densammas bringande i dess fulla tillämpning." == Manifestin valmistelu == Ensimmäinen neuvottelu manifestin sisällöstä käytiin suomalaisten poliitikkojen ja Venäjän väliaikaisen hallituksen edustajien välillä venäläisten kutsusta Helsingissä 18. päivänä maaliskuuta. Suomalaisista ensimmäiseen neuvotteluun osallistuivat kutsuttuina nuorsuomalaiset K. J. Ståhlberg, Edvard Hjelt ja Kaarlo Castrén, vanhasuomalaiset Lauri Ingman ja Ernst Nevanlinna, ruotsalaisista Emil Schybergson ja August Ramsay, sosialisteista Edvard Gylling sekä Maalaisliiton Kyösti Kallio. Venäjän väliaikaista hallitusta edustivat Suomen asiain komissaari Fjodor Roditšev ja hänen avustajansa D. D. Protopopov. Helsingin neuvottelun jälkeen neuvottelijat siirtyivät Pietariin, missä käytiin jatkoneuvotteluja Suomen tulevasta asemasta. Suomalaisista Pietariin lähtivät J. R. Danielson-Kalmari, J. K. Paasikivi, Nevanlinna, Ståhlberg, Rudolf Holsti, E. N. Setälä, Julius Grotenfelt, Ernst Estlander, Axel Lille, Gylling, O. W. Kuusinen, Kullervo Manner, Oskari Tokoi, Santeri Alkio, Kallio ja L. Mäkinen. Neuvottelujen pohjaksi suomalaiset olivat laatineet kaksi manifestiehdotusta laittomien säädösten kumoamisesta ja laillisten olosuhteiden palauttamisesta. Toisen olivat laatineet sosialistit ja toisen porvarillisten puolueiden edustajat. Sosialistien ehdotuksessa vaadittiin Suomen valtiollisten oikeuksien palauttamisen lisäksi myös sosiaalisia uudistuksia. Porvarillisten puolueiden ehdotus keskittyi valtiollisten oikeuksien palauttamiseen ja valtiojärjestyksen kysymyksiin. Ennen lopullista hyväksymistä manifesti annettiin vielä ulkoministeri Pavel Miljukovin hyväksyttäväksi. ==Lähteet== *Jussila, Osmo – Hentilä, Seppo – Nevakivi, Jukka: Suomen poliittinen historia 1809–1999, s. 93. WSOY, Helsinki 1999. === Viitteet === Luokka:Suomen politiikka 1910-luvulla Luokka:Manifestit Luokka:1917 Luokka:Suomen laki Luokka:Venäjän laki Luokka:Venäjän vallankumous ==Aiheesta muualla== *Maaliskuun manifesti 1917 Merkittävimmät asiakirjat 1890–1917. Arkistolaitos.
Toni Raiski

Toni Raiski (s. 4. lokakuuta 1981) on suomalainen kilpauransa päättänyt koripalloilija. Raiski on myös harrastanut jalkapalloa nuorempana ja nykyään hän on SM-tason rallikartturi. == Pelaajaura == Laitahyökkääjänä pelanneen 195-senttisen Raiskin kasvattajaseura on Lapuan Korikobrat. Raiski aloitti koripallouransa Korikobrista, jonka edustusjoukkueessa hän pelasi ensin alueellista II-divisioonaa ja myöhemmin valtakunnallista I-divisioonaa, jonne Korikobrat nousi kauden 2002–2003 päätteeksi.Toni Raiski – Suomen Koripalloliitto Kaudeksi 2006–2007 Raiski vaihtoi seuraa Etelä-Pohjanmaan toiseen I-divisioonajoukkueeseen, Kauhajoen Karhuun. Karhu voitti kaudella 2006–2007 I-divisioonan runkosarjan ja nousi siten kaudeksi 2007–2008 Korisliigaan. Raiski teki jatkosopimuksen Karhuun ja pelasi kauden 2007–2008 pääsarjatasolla 35 ottelua 4,4 pisteen keskiarvolla. Joukkue putosi yhden pääsarjakauden jälkeen takaisin I-divisioonaan, ja Raiski siirtyi samalla kaudeksi 2008–2009 takaisin kasvattajaseuraansa Korikobriinhttps://www.basket.fi/basket/uutiset/toni-raiski-palaa- korikobriin/. Kaudeksi 2009–2010 Raiski siirtyi uuteen juuri perustettuun II- divisioonaseura BC Lapuaan jossa on istunut myös seuran johtokunnassa. Raiski on pelannut pitkään BC Lapuassahttps://www.vaasansalama.fi/?x118281=260447http://www.ronmky.net/index.php/uutiset/513-miesten- kausiennakko-2016-17 . == Lähteet == * Toni Raiski Suomen Koripalloliitto * === Viitteet === Luokka:Suomalaiset koripalloilijat Luokka:Vuonna 1981 syntyneet Luokka:Elävät henkilöt
Nuori luotsi (vuoden 1913 elokuva)

Nuori luotsi on vuonna 1913 valmistunut suomalainen mykkäelokuva. Elokuvan ohjasi Kaarle Halme, ja se perustui Yrjö Weijolan samannimiseen näytelmään. Elokuva kuvattiin kesällä 1913, ja sen ensi-ilta oli 29. syyskuuta 1913 Viipurissa ja 3. marraskuuta 1913 Helsingissä. Erkki Karu ohjasi vuonna 1928 samasta aiheesta uuden version. Elokuva on tuhoutunut, mutta siitä ja kuvauksista on säilynyt muutamia valokuvia. Myös käsiohjelma, josta selviää elokuvan roolijako ja juoni, on säilynyt. == Näyttelijät == == Muut tekijät == * Asser Pohjanheimo – kuvaus * Birger Pohjanheimo – kuvaus ja leikkaus == Lähteet == * Hannu Salmi: Kaunis alku kotimaiselle teollisuudelle - Suomalaisen näytelmäelokuvatuotannon varhaisvaiheet (1907-13) kansallisena projektina. Wider Screen 1/1998 === Viitteet === Luokka:Vuoden 1913 suomalaiset elokuvat Luokka:Suomalaiset mustavalkoelokuvat Luokka:Suomalaiset mykkäelokuvat Luokka:Suomalaiset draamaelokuvat Luokka:Suomalaiset näytelmiin perustuvat elokuvat Luokka:Kaarle Halmeen ohjaamat elokuvat Luokka:Suomalaiset kadonneet elokuvat
Quiche

Quiche voi tarkoittaa seuraavia: * quiche, ranskalaistyyppinen piirakka * Quiché, departementti Guatemalassa * K'iche eli Quiché, guatemalalainen mayavaltakunta * Quichén kieli eli k'iche, k'iche-kansan puhuma kieli * Quiche, hahmo mangasarjassa Tokyo Mew Mew
Annette Schavan

Annette Schavan (s. 10. kesäkuuta 1955, Jüchen, Nordrhein-Westfalen, Saksan liittotasavalta) on saksalainen konservatiivipoliitikko (CDU). 22. marraskuuta 2005 hänet nimitettiin Saksan opetus- ja tutkimusministeriksi Merkelin ensimmäiseen hallitukseen. Hän jatkoi tehtävässä myös Merkelin toisessa hallituksessa. Plagiointisyytösten vuoksi hän erosi virasta 9. helmikuuta 2013Saksan opetusministeri eroaa plagiointikohun vuoksi, Yle.fi, uutiset, viitattu 10.2.2013. Vuosina 1995−2005 Schaven toimi Baden-Württembergin osavaltion kulttuuriministerinä. Vuonna 2004 häntä pidettiin mahdollisena CDU:n presidenttiehdokkaana, mutta ehdokkaaksi asetettiin lopulta myös valituksi tullut Horst Köhler. Seuraavana vuonna Schavan tavoitteli Baden- Württembergin ministeripresidentin paikkaa Erwin Toifelin luopuessa tehtävästä, mutta jatkajaksi valittiin Günther Oettinger. Schavan joutui vuonna 2012 plagiointisyytösten kohteeksi väitöskirjaan liittyvien epäselvyyksien vuoksi. Düsseldorfin yliopiston selvityksissä syytökset osoittautuivat todenmukaisiksi, ja yliopisto päätti 5. helmikuuta 2013 peruuttaa Schavanin tohtorintutkinnon. Tutkinto on ollut ns. "Promotion" johon ei ole vaadittu aiempia korkeakouluopintoja. Näin ollen Schavanilla ei ole tohtorintutkinnon peruuttamisen jälkeen minkäänlaista akateemista loppututkintoa.Uni Düsseldorf entzieht Schavan den Doktortitel, Süddeutsche Zeitung 5.2.2013 == Aiheesta muualla == * Der Spegel, 15.10.2012, Merkel's Embattled Education Minister: Evidence of Plagiarism Hardens against Schavan == Lähteet == Luokka:Saksan ministerit Luokka:Saksalaiset kristillisdemokraattiset poliitikot Luokka:Opetusministerit Luokka:Vuonna 1955 syntyneet Luokka:Elävät henkilöt
Venlo

Venlo on kunta ja kaupunki Limburgin provinssissa, Alankomaissa. Kunnan pinta- ala on 128,99 km² (josta vettä on 4,03 km²) ja vuonna 2016 asukkaita kunnassa on 100 000. Kaupungin jalkapallojoukkue on VVV-Venlo. Se putosi maan pääsarjasta Eredivisiestä vuonna 2013. == Lähteet == == Aiheesta muualla == * Virallinen web-sivusto * Venlo in Site, Surffaa Venlon katujen läpi. Sivusto on englanninkielinen, mutta voit valita mm. ruotsin ja saksan kielen. Luokka:Alankomaiden kaupungit Luokka:Limburgin kunnat (Alankomaat)
Verettömät

Verettömät (myös nimellä Sinistä verta) on vuonna 1913 valmistunut suomalainen mykkäelokuva, jonka on ohjannut Kaarle Halme. Elokuva kuvattiin kesällä 1913 ja sen ensi-ilta oli 29. syyskuuta 1913 Lyyra-teatterissa Helsingissä. Elokuvan kuvamateriaali on tuhoutunut, mutta siitä on säilynyt käsiohjelma, josta käy ilmi elokuvan juoni ja roolijako.Suomen kansallisfilmografia 1, s. 92 == Juoni == Elokuva on traaginen melodraama, jossa Oskar Krabben näyttelemä paroni ja tehtaan omistaja eivät voi hyväksyä tyttärensä Margaretan suhdetta alempisäätyiseen agronomi Mauno Harjupäähän. Loppukohtauksessa paroni koettaa ampua Maunon, mutta haavoittaakin tytärtään. Paroni luulee tyttärensä menehtyneen ja kuolee saamaansa halvauskohtaukseen. == Näyttelijät == == Lähteet == * === Viitteet === Luokka:Suomalaiset mustavalkoelokuvat Luokka:Vuoden 1913 suomalaiset elokuvat Luokka:Suomalaiset mykkäelokuvat Luokka:Melodraamat Luokka:Kaarle Halmeen ohjaamat elokuvat Luokka:Suomalaiset kadonneet elokuvat
Kosto on suloista

Kosto on suloista oli vuonna 1913 valmistunut suomalainen mykkäelokuva jonka ohjasi Hjalmar V. Pohjanheimo. Elokuva kuvattiin Viipurissa kesällä 1913 ja sen ensi-ilta oli 23. marraskuuta 1913 Lyyra-teatterissa Helsingissä. Elokuva oli tyypiltään lyhyt farssi. Komediaelokuvassa Viipurin Matti tulee tapaamaan morsiantaan Katria ja antaa rosvoja pelkäävälle morsiamelleen revolverin. Katri on hyvin hermoheikko, ja revolveri aiheuttaakin ikävyyksiä yhdelle jos toisellekin. Elokuvan kuvamateriaali on tuhoutunut. == Näyttelijät == * Viipurin-Matti - Matti == Lähteet == * Hannu Salmi: Kaunis alku kotimaiselle teollisuudelle - Suomalaisen näytelmäelokuvatuotannon varhaisvaiheet (1907-13) kansallisena projektina. Wider Screen 1/1998 === Viitteet === Luokka:Vuoden 1913 suomalaiset elokuvat Luokka:Suomalaiset mustavalkoelokuvat Luokka:Suomalaiset mykkäelokuvat Luokka:Suomalaiset komediaelokuvat Luokka:Hjalmar V. Pohjanheimon ohjaamat elokuvat
Arcen en Velden

Arcen en Velden on entinen kunta Alankomaissa, Limburgin provinssissa. Kunta liitettiin Venloon vuonna 2010. Kunnan pinta-ala oli 42,03 km² (josta vettä oli 1,07 km²) ja asukkaita kunnassa oli 8 681\. (2009). ==Aiheesta muualla== * Virallinen web-sivusto Luokka:Alankomaiden entiset kunnat
Ambt Montfort

Ambt Montfort on entinen kunta Limburgin provinssissa, Alankomaissa. Kunnan pinta-ala on 44,15 km² (josta 0,15 km² vettä) ja asukkaita kunnassa oli 10 919\. (2006). Ambt Montfort perustettiin vuonna 1991 yhdistämällä kunnat Montfort, Posterholt ja Sint Odiliënberg. Vuonna 2007 kunta liitettiin naapurikuntaan Roerdaleniin. ==Aiheesta muualla== * virallinen web-sivusto Luokka:Alankomaiden entiset kunnat
Kesä (elokuva)

Kesä on vuonna 1913 kuvattu suomalainen Kaarle Halmeen ohjaama mykkäelokuva. Elokuvan käsikirjoitti Eino Leino "Vanteenheittäjät"-runonsa pohjalta. Runo oli ilmestynyt 1912 Tähtitarha-kokoelmassa. Elokuva kuvattiin kesällä 1913, mutta tuntemattomasta syystä sen esittäminen viivästyi ja se sai ensi-iltansa vasta 18. tammikuuta 1915 Lyyra-teatterissa Helsingissä. == Näyttelijät == == Muut tekijät == * Asser Pohjanheimo - kuvaus * Birger Pohjanheimo - kuvaus * Hilarius Pohjanheimo - kuvaus == Lähteet == * Hannu Salmi: Kaunis alku kotimaiselle teollisuudelle - Suomalaisen näytelmäelokuvatuotannon varhaisvaiheet (1907-13) kansallisena projektina. Wider Screen 1/1998 Luokka:Suomalaiset mustavalkoelokuvat Luokka:Vuoden 1915 suomalaiset elokuvat Luokka:Suomalaiset mykkäelokuvat Luokka:Kaarle Halmeen ohjaamat elokuvat Luokka:Runoihin perustuvat elokuvat
Pieksämäki Volley

Pieksämäki Volley on lentopalloseura, jonka joukkue pelasi naisten Mestaruusliigassa toistaiseksi viimeisen kautensa pelikaudella 2016–2017. Seuran taustayhdistys on Pieksämäen Pyrintö ry. Joukkue voitti Reino Kososen valmennuksessa Suomen-mestaruuden kaudella 2003–2004, ja oli pronssimitaleilla kaudella 2004–2005. == Lähteet == Luokka:Suomalaiset lentopalloseurat Luokka:Pieksämäkeläiset urheiluseurat
Rihmakalat

Rihmakalat (Osphronemidae) on labyrinttikaloihin kuuluva kalaheimo. Ne ovat saaneet nimensä tuntoherkistä rihmoista, joilla ne tunnustelevat ympäristöä ja lajitovereitaan. Näitä makean veden kaloja esiintyy Intiasta ja Pakistanista Malaijien saaristoon ja Korean niemimaalle ulottuvalla alueella. Joitakin värikkäitä lajeja pidetään akvaarioissa. Rihmakalat rakentavat kelluvan pesän veden pinnan tuntumaan vesikasveista ja vaahtokuplista. Kutu tapahtuu pesän alla ja vettä kevyemmät mätimunat nousevat pintaan vaahtopesän suojaan. Heimoon kuuluu 133 lajia, jotka jaetaan 14 sukuun. Viitattu 28.1.2020 == Alaheimot == Heimo jakautuu neljäksi alaheimoiksi: * Belontiinae * Aitorihmakalat (Luciocephalinae) * Paratiisikalat (Macropodusinae) * Osphroneminae == Lähteet == == Aiheesta muualla == * *The Aquarium Wiki *
Vieraalla maaperällä

Vieraalla maaperällä (esitettiin myös nimellä Vieraalla maalla tai Vieraalla pohjalla) on vuonna 1914 kuvattu suomalainen mykkäelokuva, jonka on ohjannut Kaarle Halme ja käsikirjoittanut Yrjö Weijola. Elokuva sai ensi-iltansa 5. lokakuuta 1914 Lyyra-teatterissa Helsingissä. Elokuva kertoo torpan tyttärestä, joka lähtee veljensä vaimon ilkeyden vuoksi Helsinkiin. Hän saa työpaikan tehtaassa, jossa tulee nuoren insinöörin viettelemäksi, mikä saa tytön isän puuttumaan tilanteeseen. Elokuva on tuhoutunut. == Näyttelijät == * Tyyne Halme – torpparin tytär * rouva Enroth – veljen vaimo * Kaarle Halme – torppari ==Lähteet== Luokka:Suomalaiset mustavalkoelokuvat Luokka:Vuoden 1914 suomalaiset elokuvat Luokka:Suomalaiset mykkäelokuvat Luokka:Kaarle Halmeen ohjaamat elokuvat
Ashley Massaro

Ashley Marie Massaro (26. toukokuuta 1979 – 16. toukokuuta 2019Ashley Massaro Ex-WWE Superstar Dead at 39 ) oli yhdysvaltalainen malli ja showpainija. Massaro osallistui Diva Search 2005 -kilpailuun ja voitti sen yleisöäänestyksessä. Hän teki paluun WWE:hen vuonna 2008, mutta joutui lopettamaan samana vuonna sairaan lapsensa takia. Massaro on poseerannut muun muassa Playboy-lehden kannessa. ==Lähteet== Luokka:Yhdysvaltalaiset showpainijat Luokka:Yhdysvaltalaiset mallit Luokka:Vuonna 1979 syntyneet Luokka:Vuonna 2019 kuolleet
Quiche (leivonnainen)

Quiche () on ranskalaisen keittiön piirakka, jossa on kananmunalla, maidolla tai kermalla hyydytetty täyte taikinakuoressa. Täytteenä käytetään usein lihaa, kasviksia tai juustoa, ja ne sekoitetaan kananmunaseokseen ennen kuin quiche paistetaan. Quiche Lorraine ( tai pelkkä kinkkupiirakka) on luultavasti yleisin variaatio quichesta. Munien ja kerman lisäksi siihen kuuluu pekonia. Juusto ei kuulu alkuperäiseen Lorrainen reseptiin, mutta useimmissa nykyresepteissä on gruyèrejuustoa, jolloin sitä saatetaan kutsua quiche au gruyèreksi tai quiche vosgienneksi. Pekonin sijaan käytetään usein kinkkua. Jos quicheen lisätään sipulia, sitä kutsutaan quiche alsacienneksi. Muualla Euroopassa sitä kutsutaan julienneksi. Sana quiche tulee Elsass-Lothringenin alueella puhutusta saksan kielen frankkimurteesta, joka on historiallisesti laajalti puhuttu murre alueella. Saksan sana Kuchen, kakku, muuttui ensin muotoon Küche. Lopulta sana muuttui muotoon Kische, joka kirjoitettiin ranskaksi quiche. Britanniassa quicheja kutsuttiin laajalti flaneiksi 1980-luvulle saakka, mutta nykyään termiä ei juurikaan käytetä. == Katso myös == *Pasteija == Lähteet == == Aiheesta muualla == Luokka:Ranskalainen keittiö Luokka:Piirakat Luokka:Suolaiset leivonnaiset
Lin Zhongzai

Lin Zhongzai (s. 29. elokuuta 1981) on kiinalainen pistooliampuja. Lin Zhongzai voitti MM-kilpailuissa Zagrebissa 2006 kaksi joukkuekultaa 10 m ilmapistoolissa ja 50 m pistoolissa. Henkilökohtaisissa kilpailuissa hän oli 10 m ilmapistoolissa 7. tuloksella 679,6 (582+97,6) ja 50 m pistoolissa 33. tuloksella 551. Olympialaisissa Pekingissä 2008 Lin oli 50 m pistoolissa 15. tuloksella 555. Hän jäi finaalipaikasta neljän pisteen päähän. ==Lähteet== * * * Luokka:Kiinalaiset ampujat Luokka:Vuonna 1981 syntyneet Luokka:Elävät henkilöt
Tonje Kjærgaard

Tonje Kjærgaard (s. 11. kesäkuuta 1975 Silkeborg) on tanskalainen käsipalloilija. Hän on voittanut maajoukkueessa kahdesti olympiakultaa (Atlanta 1996, Sydney 2000). Hän voitti myös maailmanmestaruuden vuonna 1997. == Lähteet == == Aiheesta muualla == *Tonje Kjærgaard - Sports Reference LLC. * Luokka:Tanskalaiset käsipalloilijat Luokka:Tanskalaiset olympiavoittajat Luokka:Vuonna 1975 syntyneet Luokka:Elävät henkilöt
Baie-James

Baie-James on kunta Québecissä Kanadassa. Kunnan pinta-ala on 297 329,66 neliökilometriä, mutta väkiluku vain 1 394 (2006). Baie-James on pinta- alaltaan Kanadan suurin ja koko maailman suurimpia kuntia. Kunta on osa Jamésien hallinnollista aluetta, jonka alueen se kattaa lähes kokonaan (98 prosenttia), mutta käsittää vain 5 prosenttia sen väestöstä. Baie-James on niin sanottu ”reikäleipäkunta”, koska sen alueen sisällä on neljä pientä kaupunkia, jotka eivät ole osa sitä. Näiden kaupunkien asukkaat muodostavat loput (95 prosenttia) Jamésien alueen väestöstä. Baie-Jamesin kunta perustettiin vuonna 1971 ja sitä johtaa Jamesinlahden alueellisesta kehityksestä vastaava toimielin (Société de développement de la Baie James). Tämän toimielimen vastuulla on lisäksi Jamesinlahden ja Pohjois-Quebecin sopimuksessa määritellyn alueen hallinto. Tämä alue sijaitsee suurin piirtein leveyspiirien 49 ja 55 välisellä alueella. Joulukuussa 2001 kunnan hallinto uudistettiin. Tässä uudistuksessa kunnasta tehtiin erityisalue, jonka hallinnosta vastaavat osaksi kunnan alueella sijaitsevien itsenäisten kaupunkien kaupunginjohtajat. Tässä kunnanhallituksessa kahdeksan paikkaa kuuluu Baie-Jamesin kunnan maaseutualueiden edustajille. Lisäksi tässä uudistuksessa kunnan itsehallintoa laajennettiin. La Grande Complex -vesivoimalaitoksen kaikki voimalat sijaitsevat kunnan alueella, ja kunnalla onkin suuri merkitys Kanadan energiapolitiikassa. Muita merkittäviä talouden sektoreita kunnassa ovat muun muassa kaivos- ja metsäteollisuus sekä matkailu. == Baie-Jamesin kyliä == * Desmaraisville * Radisson, pohjoisin ei- alkuperäisväestön asutuskeskittymä Quebecissä * Valcanton * Villebois == Aiheesta muualla == * Municipality of Baie-James * Human Environment of the James Bay region Luokka:Québecin kunnat
Krisztina Pigniczki

Krisztina Pigniczki (s. 18. syyskuuta 1975 Makó) on unkarilainen käsipalloilija, olympia- ja MM-mitalisti sekä Euroopan mestari. Pigniczki voitti olympiahopeaa Sydneyn kesäolympialaisissa vuonna 2000. Samana vuonna Unkarin joukkue saavutti myös Euroopan mestaruuden. Pigniczki sai myös EM- pronssia vuonna 1998 ja MM-hopeaa vuonna 2003. Pigniczki on seuratasolla edustanut Dunaferr NK:ta vuodesta 1995. Hän on 171 cm pitkä ja painaa 65 kg. ==Aiheesta muualla== *Krisztina Pigniczki – Sports Reference LLC. Luokka:Unkarilaiset käsipalloilijat Luokka:Unkarilaiset olympiamitalistit Luokka:Vuonna 1975 syntyneet Luokka:Elävät henkilöt
Salokylä

Salokylällä voidaan tarkoittaa ainakin seuraavia kyliä: * Salokylä, Liperissä * Salokylä, Rääkkylässä
Judith Jarvis Thomson

Judith Jarvis Thomson (4. lokakuuta 1929 New York – 20. marraskuuta 2020) oli yhdysvaltalainen filosofi. Thomson opiskeli New Yorkissa ja opetti Massachusetts Institute of Technologyssä (MIT) suuren osan urastaan (1964–2004). Hän toimi eläköitymisen jälkeen emeritusprofessorina. Myös hänen miehensä James Thomson oli MIT:n filosofian professori. Thomson ansioitui erityisesti moraalifilosofian ja metafysiikan saralla. Luultavasti tunnetuin hänen kirjoituksistaan on Defence of Abortion (Abortin puolustus) vuodelta 1971, jossa hän puolustaa aborttia erilaisten havainnollistavien esimerkkien ja ajatuskokeiden avulla. Thomson tunnettiinkin omalaatuisista ajatuskokeistaan. == Kirjoituksia == * Preferential Hiring (1973) * The Right to Privacy (1975) * Killing, Letting Die and the Trolley Problem (1976) * Acts and Other Events (1977) * Rights, Restitution, and Risk (1986) * The Realm of Rights (1990) * Moral Relativism and Moral Objectivity (1996) * Goodness and Advice (2003) == Lähteet == Luokka:Yhdysvaltalaiset filosofit Luokka:Moraalifilosofit Luokka:Yhdysvaltalaiset professorit Luokka:Massachusetts Institute of Technologyn professorit Luokka:Vuonna 1929 syntyneet Luokka:Vuonna 2020 kuolleet
Maasdonk

Maasdonk () on 11 348 asukkaan kunta Alankomaiden eteläosissa Pohjois- Brabantin provinssissa. ==Lähteet== ==Aiheesta muualla== Luokka:Pohjois- Brabantin kunnat
Nautapaarma

Nautapaarma, hevospaarma eli vaaleanautapaarma (Tabanus bovinus) on Euroopan ja osin Afrikan ja Aasian ruohomailla esiintyvä paarmalaji. Nautapaarma käyttää ravinnokseen veri- ja kasvinesteitä. Nautapaarma elää 2–3 vuotta toukkana ja 3–4 viikkoa aikuisena. Nautapaarman suuret silmät kattavat 360 astetta, joten sitä on todella hankala hävittää. Nautapaarmat löytävät uhrinsa usean aistinsa avulla: ne pystyvät jopa aistimaan hiilidioksidin, joka erittyy uhrista. Ainoastaan nautapaarmanaaras nauttii verta. Nautapaarmanaaras viiltää uhriaan tikarimaisilla suuosillaan ja valuttaa viiltokohtaan sylkeä, joka estää verta hyytymästä paarman aterioidessa. == Lähteet == * Sanoma Magazines: Hirviökortit === Viitteet === == Aiheesta muualla == *Laji.fi: Vaaleanautapaarma (Tabanus bovinus) *Pherobase: Semiochemicals of Tabanus bovinus *InsectoID: Taxonomy for Tabanus bovinus *ZipcodeZoo: Tabanus bovinus Luokka:Paarmat
Oosterhout

Oosterhout () on kaupunki Alankomaiden eteläosissa Pohjois-Brabantin provinssissa. Se sai kaupunkioikeudet vuonna 1809. Kaupungin asukasluku oli 54 018 vuoden 2015 lopussa. ==Lähteet== ==Aiheesta muualla== Luokka:Alankomaiden kaupungit Luokka:Pohjois-Brabantin kunnat nl:Oosterhout (Noord-Brabant)
High School Musical (täsmennyssivu)

High School Musical voi tarkoittaa: *High School Musical, Disneyn elokuvaa **High School Musical (albumi), elokuvan soundtrack *High School Musical 2, elokuvan jatko-osa **High School Musical 2 (albumi), elokuvan soundtrack *High School Musical 3, elokuvasarjan kolmas osa *High School Musical 4, elokuvasarjan neljäs osa *High School Musical: The Concert, konsertti, jossa esiintyy elokuvista tutut hahmot *High School Musical on Stage!, näyttämösovitus elokuvasta
Oisterwijk

Oisterwijk () on kaupunki Alankomaiden eteläosissa Pohjois-Brabantin provinssissa. Se sai kaupunkioikeudet vuonna 1230. Kaupungin asukasluku oli 25 835 vuoden 2015 lopussa. ==Lähteet== ==Aiheesta muualla== Luokka:Alankomaiden kaupungit Luokka:Pohjois-Brabantin kunnat
Kosti Emaus

Kosti Mikael Aatos Emaus (s. 15. huhtikuuta 1993) on suomalainen näyttelijä. Hän syntyi näyttelijäperheeseen, ja kävi Gygnaeus-koulun. Emaus on esiintynyt muun muassa televisiosarjoissa Äkkiä Anttolassa, Vintiöt ja Studio Impossible. Hän on esiintynyt myös Lauri Nurksen televisioelokuvassa Teräsvilla – Hevimatka navetan nurkasta Tavastian lavalle (2006). Emaus on sukua näyttelijä Jyri Ojansivulle. ==Lähteet== ==Aiheesta muualla== * Luokka:Suomalaiset televisionäyttelijät Luokka:Suomalaiset lapsinäyttelijät Luokka:Vuonna 1993 syntyneet Luokka:Elävät henkilöt
Sergei Pyžjanov

Sergei Pyžjanov (, s. 24. lokakuuta 1960) on venäläinen pistooliampuja ja maailmanmestari. Pyžjanov on voittanut useita arvokisamitalaita, sekä joukkue että henkilökohtaisella tasolla. Suurimpia saavutuksia ovat henkilökohtaiset maailmanmestaruudet 50 m pistoolissa (Suhl 1986), 10 m ilmapistoolissa (Sarajevo 1989), ja 25 m isopistoolissa (Moskova 1990), sekä olympiahopea 10 m ilmapistoolissa Barcelonassa 1992. ==Maailmanennätykset== Pyžjanovilla on myös hallussaan yksi henkilökohtaista ja kaksi joukkuemaailmanennätystä. ==Lähteet== *Profiili ISSF Newssissä *ISSF:n tietokanta * Luokka:Neuvostoliittolaiset ampujat Luokka:Venäläiset ampujat Luokka:Venäläiset olympiamitalistit Luokka:Vuonna 1960 syntyneet Luokka:Elävät henkilöt
Retkikunta 14

Retkikunta 14 () oli Kansainvälisen avaruusaseman 14. miehistö. ==Miehistö== ===Ensimmäinen jakso: syyskuu 2006 - joulukuu 2006=== Nimi Työtehtävä Avaruusjärjestö/organisaatio Kotimaa Michael López-Alegría (4) Komentaja NASA Mihail Tjurin (2) Lentoinsinööri Roskosmos Thomas Reiter (2) Lentoinsinööri ESA ===Toinen jakso: joulukuu 2006 - huhtikuu 2007=== Nimi Työtehtävä Avaruusjärjestö/organisaatio Kotimaa Michael López-Alegría (4) Komentaja NASA Mihail Tjurin (2) Lentoinsinööri Roskosmos Sunita Williams (1) Lentoinsinööri NASA Numero nimen jälkeen ilmaisee henkilön avaruuslentojen määrän, tässä kuvattu lento mukaan luettuna. ==Varamiehistö== Nimi Työtehtävä Avaruusjärjestö/organisaatio Kotimaa Peggy Whitson (Lopez-Alegrian varamies) Komentaja NASA Juri Malentšenko (Tjurinin varamies) Lentoinsinööri Roskosmos Clayton Anderson (Williamsin varamies) Lentoinsinööri NASA Luokka:Kansainvälinen avaruusasema
Abarat

Abarat on brittiläisen kirjailijan Clive Barkerin samannimisen viisiosaisen fantasiaromaanisarjan ensimmäinen osa. Alkuteos ilmestyi vuonna 2002, ja suomennos julkaistiin 2003. Romaanista on myyty elokuvaoikeudet. Romaanien kannesta löytyvä logo on ambigrammi. ==Juoni== Candy Quackenbush on tyttö, joka asuu Minnesotassa tylsässä kuvitteellisessa Chickentownin pikkukaupungissa. Eräänä päivänä riideltyään opettajansa kanssa hän lähtee koulusta, kulkee kaupungin laitaan ja sieltä avoimelle preerialle. Preerialla Candy törmää majakkaan. Heinikosta nousee outo olento, nimeltään Jonni Velmu, jolla on päässä sarvet ja sarvien päässä hänen seitsemän veljeään. Preeria muuttuu mereksi, jonka takana on Abaratin saaristo. Abaratin jokainen saari on yksi vuorokauden tunneista. Siellä Suuri Pää valvoo Iltakahdeksan hämäriä vesiä ja lohikäärmeet uivat Iltapäivän Kello Kolmen rannoilla. Gorgossiumia, Keskiyön saarta, hallitsee Keskiyön Herra, Kristoffer Kalma. Abaratin aika on kuitenkin sikäli erilainen, että siellä on saari myös 25. tunnille. Candy vaeltaa Abaratin oudon maailman läpi. Hän kohtaa niin ystäviä kuin vihollisiakin. Tielle osuu mekaanisia ötököitä, jättiläiskoita, vitkukissoja, mutamiehiä ja murhanhimoinen velho orjineen. Vähitellen Candy tajuaa, että hän on ollut Abaratissa ennenkin. Hänen kohtalonsa on sidottu tähän maailmaan, joka hänen täytyy pelastaa tuholta ja pimeiden voimien orjuudelta. Se on outo tehtävä oudolle sankarittarelle, mutta siihen hänen on tartuttava, loitsujen ja rohkeuden avustamana. == Aiheesta muualla == * China Miéville: Candy and Carrion. The Guardian 19.10.2002. * Sarah Rachel Egelman: Abarat. Bookreporter.com. * Michael Berry: Allende and Barker tell their stories to kids. San Francisco Chronicle 27.10.2002. * Vesa Sisättö: Fantasiaseikkailu unenomaisilla saarilla. Helsingin Sanomat 6.12.2003. Luokka:Abarat Luokka:Vuoden 2002 kirjat
Lumon päivät, sodan yöt

Lumon päivät, sodan yöt on brittiläisen kirjailijan Clive Barkerin viisiosaisen fantasiaromaanisarjan Abarat toinen osa. Sekä romaanin alkuteos (Abarat: Days of Magic, Nights of War) että sen suomennos julkaistiin vuonna 2004. == Juonitiivistelmä == Nuori sankaritar Candy Quackenbush jatkaa nyt seikkailujaan gesrotta Malingon kanssa. Keskiyön Herra Kristoffer Kalma haluaa saada Candyn käsiinsä hinnalla millä hyvänsä. Abaratin maailma on alkanut tuntua Candysta omituisen tutulta ja hän osaa käyttää taikavoimia, joita ei edes muista opetelleensa. Kalma lähettää Candyn perään Ristirastikkaan, Otto Houlihanin. Candy ja Malingo saavat paeta henkensä edestä, mutta näkevät matkallaan myös uusia ihmeellisiä olentoja – sekä tietysti vanhoja tuttuja. Candyn kumppanien on taisteltava aikaa vastaan pelastaessaan Candya Kalman ikeestä, ja Candyn on selvitettävä menneisyytensä salaisuus ennen kuin Yön ja Päivän voimat kohtaavat ja Kaikennielevä Keskiyö lankeaa saaren ylle. Sota on alkamassa. Candylla on edessään suuria valintoja, joista riippuu koko hänen tulevaisuutensa. ==Lähteet== Luokka:Abarat Luokka:Vuoden 2004 kirjat
Sami Aarva

Sami Aarva (nyk. Samuel AnantaReijo Karvonen - Pomus.net Viitattu 4.7. 2011) on suomalainen näyttelijä ja ammattimuusikko, taiteilijanimenään Samuel Angelicus. Hän on esiintynyt muun muassa elokuvassa Ajolähtö, joka voitti kaksi Jussi-palkintoa. Lisäksi hän on esiintynyt ääninäyttelijänä useissa piirroselokuvissa, joista tunnetuin on Aladdin, missä hän esitti päähenkilö Aladdinia. Hän on valmistunut ylioppilaaksi Sibelius-lukiosta. Aarvan isä on entinen iskelmälaulaja ja televisioalan vaikuttaja Heikki Aarva. ==Filmografia== * Ajolähtö (1982) - Mikko (Penan ja Lissun poika) ; Dubbaukset ==Diskografia== ===Albumit=== * Underlie (1999) * Dreaming (2007) ==Lähteet== Luokka:Suomalaiset ääninäyttelijät Luokka:Suomalaiset muusikot Luokka:Syntymävuosi puuttuu Luokka:Elävät henkilöt
Zoltán Papanitz

Zoltán Papanitz (s. 10. marraskuuta 1966 Salgótarján, Unkari) on unkarilainen pistooliampuja ja maailmanmestari. Papanitz on voittanut monia MM-mitaleita 10 m ilmapistoolissa ja 50 m pistoolissa. Hänen suurin saavutuksensa oli henkilökohtainen maailmanmestaruus 10 m ilmapistoolilla Budapestissä 1987 tuloksella 683,3 (586 + 97,3). ==Lähteet== *Profiili ISSF Newssissä *ISSF:n tietokanta Luokka:Unkarilaiset ampujat Luokka:Vuonna 1966 syntyneet Luokka:Elävät henkilöt
Aleksei Alipov

Aleksei Aleksandrovitš Alipov (, 7. elokuuta 1975 Moskova, Venäjän SFNT, Neuvostoliitto) on venäläinen ampuja ja olympiavoittaja. Alipov on kilpaillut kolmissa olympialaisissa: Sydneyssä 2000, Ateenassa 2004 ja Pekingissä 2008. Vuonna 2000 hän oli vielä yhdeksäs, mutta Ateenassa neljä vuotta myöhemmin hän voitti trap-kilpailun ampuen 150 laukauksesta vain yhden ohi. Pekingissä 2008 hän sijoittui pronssille. Alipovin voitto oli 500. olympiakulta Neuvostoliiton, IVY:n ja Venäjän olympiahistoriassa. Metsästystä ja kalastusta harrastava Alipov on kahdeksantena ISSF:n maailmanrankingissa (tilanne huhtikuussa 2008). Luokka:Venäläiset ampujat Luokka:Venäläiset olympiavoittajat Luokka:Vuonna 1975 syntyneet Luokka:Elävät henkilöt
Sveitsin Cup (jääkiekko)

Sveitsin Cupia pelattiin Sveitsissä jääkiekossa kymmenen kauden ajan 1950- ja 1960-luvuilla. Viimeinen finaali pelattiin Zürichin Hallenstadion vuonna 1966 paikallisten joukkueiden kesken. ==Finaalit== vuosi mestari hopeaa tulos 1957 Young Sprinters Neuchâtel Lausanne HC 14-0 1958 Young Sprinters Neuchâtel Lausanne HC 11-5 1959 HC Servette Young Sprinters Neuchâtel 7-3 1960 ZSC Lions EHC Visp 5-2 1961 ZSC Lions EHC Visp 5-3 1962 HC Ambri-Piotta HC Villars 5-3 1963 HC Geneve ZSC Lions 4-2 1964 EHC Visp ZSC Lions 5-2 1965 SC Bern HC Villars 5-2 1966 Grasshopper Club Zürich ZSC Lions 6-3 Luokka:Sveitsin jääkiekko Luokka:Jääkiekkokilpailut
Pöytätennis kesäolympialaisissa 1996

Atlantan 1996 olympialaisten pöytätenniksessä kilpailtiin neljässä kilpailutapahtumassa – sekä miehillä että naisilla oli kaksi lajia. Kiina oli paras maa kahdeksalla mitalillaan, joista neljä oli kultaisia, kolme hopeisia ja yksi pronssinen. == Mitalistit == Laji Kultaa Hopeaa Pronssia Miesten kaksinpeli Liu Guoliang Wang Tao Jörg Rößkopf Miesten nelinpeli Liu Guoliang & Kong Linghui Lu Lin & Wang Tao Lee Chul Seung & Yoo Nam-Kyu Naisten kaksinpeli Deng Yaping Chen Jing Qiao Hong Naisten nelinpeli Deng Yaping & Qiao Hong Liu Wei & Qiao Yunping Park Hae-jung & Ryu Ji-hye == Mitalitaulukko == Sijoitus Maa Kultaa Hopeaa Pronssia Yhteensä 1 Kiina 4 3 1 8 2 Taiwan - 1 - 1 3 Etelä- Korea - - 2 2 4 Saksa - - 1 1 *
Bl

Bl tarkoittaa seuraavia: * * Bachelor of Law, B.L., yliopistotutkinto.
Battista Pininfarina

Giovanni Battista ”Pinin” Farina, myöhemmin Battista Pininfarina (2. marraskuuta 1893 Torino, Italia – 3. huhtikuuta 1966) oli italialainen muotoilija ja autosuunnittelija. Hän perusti nimeään kantavan suunnitteluyritys Pininfarinan. Hänen lempinimensä pinin (pikkuveli) oli niin vakiintunut yleisessä käytössä, että hän otti sen osaksi virallista nimeään vuonna 1961. Hän oli ollut 12-jäsenisen sisarusparven toiseksi nuorin. Pininfarinan nimi yhdistetään moneen tunnettuun automerkkiin, kuten esimerkiksi Ferrariin. == Lähteet == ==Aiheesta muualla== Luokka:Italialaiset autonsuunnittelijat Luokka:Vuonna 1893 syntyneet Luokka:Vuonna 1966 kuolleet
Henri Cochet

Henri Jean Cochet (14. joulukuuta 1901 – 1. huhtikuuta 1987) oli ranskalainen tennispelaaja. Hän muodosti Jean Borotran, Jacques Brugnonin ja René Lacosten kanssa niin kutsutun Neljän muskettisoturin ryhmän, joka oli voittamassa Ranskalle Davis Cupia vuosina 1927–1932. Cochet voitti 1920–1930-luvuilla sekä kaksin-, nelin- että sekanelinpelimestaruuksia kolmessa Grand Slam -turnauksessa: Ranskan avoimissa, Wimbledonissa ja Yhdysvaltain avoimissa. Cochet voitti myös kaksi olympiahopeaa Pariisissa 1924. Hän pääsi muiden "muskettisoturien" kanssa International Tennis Hall of Fameen vuonna 1976. == Lähteet == Luokka:Ranskalaiset tennispelaajat Luokka:Ranskalaiset olympiamitalistit Luokka:Vuonna 1901 syntyneet Luokka:Vuonna 1987 kuolleet
Jacques Brugnon

Jacques Brugnon (11. toukokuuta 1895 – 20. maaliskuuta 1978) oli ranskalainen tennispelaaja. Hän kuului niin kutsuttuun "Neljän muskettisoturin" ryhmään, johon luettiin myös Jean Borotra, Henri Cochet ja René Lacoste. Brugnon menestyi ennen kaikkea nelinpelissä. Hän voitti miesten nelinpelin mestaruuden Ranskan avoimissa 1927, 1928, 1930 ja 1934, Australian avoimissa 1928 ja Wimbledonissa 1926, 1928, 1932 ja 1933 sekä sekanelinpelin mestaruuden Ranskan avoimissa 1925 ja 1926. Brugnon oli voittamassa Davis Cupia vuosina 1927, 1930, 1931 ja 1932 ja sai hopeaa miesten nelinpelissä vuoden 1924 kesäolympialaisissa Pariisissa. Hänestä tehtiin muiden "muskettisoturien" kanssa International Tennis Hall of Famen jäsen vuonna 1976. Hän oli myös Kunnialegioonan upseerina vuodesta 1977. == Lähteet == Luokka:Ranskalaiset tennispelaajat Luokka:Ranskalaiset olympiamitalistit Luokka:Vuonna 1895 syntyneet Luokka:Vuonna 1978 kuolleet
Manifest

__NOTOC__ Manifest on suomalaisen black metal -yhtye Impaled Nazarenen 10. studioalbumi, joka julkaistiin 26. lokakuuta 2007. Albumi on kielletty Saksassa väitettyjen natsiviittauksien vuoksi. == Kappaleet == # # # # # # # # # # # # # # # # == Kokoonpano == * Sluti666 – laulu * Tomi UG Ullgrén – kitara * Onjar 9mm – kitara * Arc v 666 – basso * Repe Misanthrope – rummut == Arvostelut == * Imperiumi.net: Imperiumi.net: Levyarvio * Soundi: Soundi: Levyarvio == Lähteet == == Aiheesta muualla == * * Luokka:Vuoden 2007 albumit Luokka:Impaled Nazarenen albumit